For at etablere en kapitalfond, så skal man have et managementselskab, også kaldet et forvalterselskab. Personerne bag managementselskabet er et team af eksperter, der har erfaring med optimering af virksomheder. Ekspert-teamet skal starte en fundraising-proces for kapitalfonden, hvor de henvender sig til mulige investorer og beder om kapital til køb af en virksomhed. De har oftest selv investeret i kapitalfonden, da det sender et signal til mulige investorer om, at det er en god og sikker investering. Det er dog ikke altid at de får rejst det fulde kapital, derfor anvender de ofte leveraged buyout (LBO) som er et lån de får fra fx. en bank til, at købe det resterende af virksomheden. Når en kapitalfond investerer i virksomheder, så kalder man de købte virksomheder for porteføljevirksomheder eller porteføljeselskaber. Ligesom man har flere aktier i sin aktieportefølje for at lave en risikospredning, så har kapitalfonde også altid flere virksomheder under sig.